วันนี้ ฉันจะสอนพวกคุณ
เล่นเกมสุดโปรดของฉันค่ะ
มหกรรมมวย(โป้ง)ปล้ำ
มันเป็นเกมเดียวในโลกที่ฉันรู้จัก
ที่ให้โอกาสคุณ ผู้เล่นทั้งหลาย
ได้ประสบพบพาน
กับอารมณ์บวก 10 ประการ ภายใน 60 วินาที หรือน้อยกว่านั้น
นี่เป็นความจริงนะคะ เพราะงั้น ถ้าคุณเล่นเกมนี้กับฉันวันนี้
โดยใช้เวลาเพียงหนึ่งนาที
คุณจะได้รู้สึกถึงความสนุก การผ่อนคลาย ความรัก ความประหลาดใจ
ความภูมิใจ ความสงสัย การตื่นเต้น ความทึ่งและอัศจรรย์ใจ
ความสุขใจ และความคิดสร้างสรรค์
ทั้งหมดนี่ภายในหนึ่งนาที
ดังนั้น นี่ฟังดูดี ใช่มั้ยคะ ตอนนี้คุณอยากจะเล่นมันแล้วล่ะ
ในการที่จะสอนคุณเล่นเกมนี้
ฉันอยากได้อาสาสมัครสักหน่อย
ขึ้นมาบนเวทีนี้ค่ะ
แล้วเราจะทำการสาธิตเล็กๆ น้อยๆ กันค่ะ
ระหว่างที่พวกเขากำลังมา ฉันควรจะบอกคุณค่ะว่า
เกมนี้ถูกคิดขึ้นเมื่อสิบปีที่แล้ว
โดยกลุ่มศิลปินในออสเตรียที่ชื่อว่า โมโนโครม (Monochrom)
ดังนั้น ขอบคุณค่ะ โมโนโครม
เอาล่ะ คนส่วนใหญ่คุ้นเคย
กับการเล่นโป้งปล้ำแบบสองคนใช่มั้ยคะ
ซันนี่ มาทบทวนให้พวกเขากันเถอะค่ะ
หนึ่ง สอง สาม สี่ ฉันประกาศศึกนิ้วโป้ง และเราก็ปล้ำกัน
และแน่นอน ซันนี่ชนะฉัน เพราะเธอเก่งที่สุด
เอาล่ะ สิ่งแรกสำหรับการเล่นมหกรรมโป้งปล้ำนะคะ
เราเป็นคนรุ่นนักเล่นเกม
มีนักเล่นเกมเป็นพันล้านคนบนโลกทุกวันนี้
ดังนั้น เราต้องการความท้าทายมากกว่านั้น
เพราะงั้น อย่างแรกที่เราต้องการคือ นิ้วโป้งที่มากขึ้นค่ะ
เอาล่ะ เอริก มาค่ะ
ดังนั้น เราได้สามโป้งด้วยกันแล้ว
และปีเตอร์ก็มาร่วมกับเราได้ค่ะ
เราสามารถที่จะมีสี่โป้งอยู่ด้วยกันค่ะ
และทางที่จะชนะก็คือ
คุณต้องเป็นคนแรกที่ตรึงนิ้วโป้งของใครสักคนได้
นี่สำคัญมากนะคะ
คุณไม่สามารถที่จะรอระหว่างที่พวกเขาสู้กัน แล้วค่อยโฉบเข้ามาในนาทีสุดท้ายได้
นั่นไม่ใช่หนทางสู่ชัยชนะค่ะ
อ้าว ใครล่ะนั่น เอริก คุณทำได้
ดังนั้น เอริกก็จะชนะไป เขาเป็นคนแรก ที่คว่ำนิ้วโป้งของฉันได้
เอาล่ะนะคะ นั่นเป็นกฎข้อแรก
และเราจะเห็นได้ว่า 3 หรือ 4 โป้ง
ถือว่าเป็นจำนวนปกติสำหรับผู้เล่นวงหนึ่ง
แต่ถ้าคุณรู้สึกทะเยอทะยาน คุณไม่ต้องกลัวค่ะ
เราทำได้จริงๆค่ะ
คุณจะเห็นบนนี้
ตอนนี้ กฎอีกเพียงข้อเดียวที่คุณต้องจำก็คือ
คนรุ่นนักเล่นเกม เราชอบความท้าทาย
ฉันบังเอิญสังเกตเห็นว่า คุณทั้งหลาย
มีนิ้วโป้งที่ไม่ได้ใช้อยู่
ฉันก็เลยคิดว่า เราน่าจะดึงคนเข้ามาร่วมเพิ่มอีกนะ
และถ้าเรามีแค่สี่คน
เราอาจจะทำแแบบนี้
และเราก็จะลองปล้ำสองโป้ง
ไปพร้อมๆกัน
เยี่ยมค่ะ
ตอนนี้ ถ้าเรามีคนมากขึ้นในห้อง
แทนที่จะปล้ำโป้งในลักษณะเป็นวงปิด
เราอาจจะเอื้อมไปและลองคว้าคนอื่นๆดู
และที่จริงแล้ว นั่นเป็นสิ่งที่เรากำลังจะทำตอนนี้ค่ะ
เรากำลังจะลอง บางอย่างที่
ไม่รู้สิคะ สัก 1,500 โป้งในห้องนี้ได้มั้ง
ที่เชื่อมต่อกันเป็นวงเดียว
และเราก็ต้องเชื่อมระหว่างสองชั้นด้วย
ถ้าคุณอยู่บนนั้น คุณก็จะ
เอื้อมขึ้นไปและลงมาค่ะ
ตอนนี้ -- (เสียงหัวเราะ) --
ก่อนที่เราจะเริ่ม --
เยี่ยมมากค่ะ คุณตื่นเต้นที่จะเล่นมัน --
ก่อนที่เราจะเริ่ม ฉันขอสไลด์กลับมาสักครู่นะคะ
เพราะถ้าเราทำได้ดีในเกมนี้
ฉันอยากจะให้คุณรู้ว่า มันมีเกมขั้นที่สูงขึ้นด้วย
นี่เป็นขั้นง่าย ใช่มั้ยคะ
แต่มันมีรูปแบบขั้นสูงด้วย
นึ่เรียกว่า รูปแบบ ดาวมรณะ ค่ะ
มีใครเป็นแฟน สตาร์วอร์ส บ้างมั้ยคะ
และนี่เรียกว่า วงแหวนโมเบียส (Mobius Strip) ค่ะ
มีใครเป็นนักวิทยาศาสตร์บ้างคะ คุณนึกออกนะคะ
นี่เป็นระดับที่ยากที่สุดค่ะ สุดขั้วมากๆ
ดังนั้น ตอนนี้เราเล่นแบบปกติกันก่อนนะคะ
และฉันจะให้เวลาคุณ 30 วินาทีค่ะ
นิ้วโป้งทุกนิ้วเข้ามาอยู่ในวงค่ะ
เชื่อมต่อกันระหว่างชั้นบนกับชั้นล่าง
คุณๆ ไปต่อเลยค่ะ ข้างล่างนั่น
30 วินาที เข้าสู่เครือข่าย สร้างวงขึ้นมา
ลุกขึ้นค่ะ! มันง่ายกว่านะถ้าคุณยืนขึ้น
ทุกคน ยืนๆๆๆ!
ยืนค่ะ เพื่อนๆ
ดีค่ะ
อย่างเพิ่งเริ่มเกมนะคะ
ถ้าคุณมีโป้งที่ว่างอยู่ โบกมันไปมาค่ะ
ให้แน่ใจว่ามันถูกเชื่อมต่อ
เอาล่ะ เราจะทำการเช็คโป้งเป็นครั้งสุดท้ายค่ะ
ถ้าคุณมีโป้งว่าง โบกมันไปมาค่ะ
คว้าโป้งนั้นค่ะ!
เอื้อมไปข้างหลังคุณค่ะ นั่นแหละ
มีอีกไหมคะ
เอาล่ะ นับถึงสามนะคะ คุณจะเริ่มได้
พยายามรักษากลุ่มไว้นะคะ แล้วคว้าๆๆ คว้ามัน
โอเคมั้ยคะ หนึ่ง สอง สาม ไปค่ะ!
(เสียงหัวเราะ)
คุณชนะเหรอคะ คุณทำได้แล้วเหรอ คุณทำได้ เยี่ยมมาก!
(เสียงปรบมือ)
ทำได้ดีมากค่ะ ขอบคุณ ขอบคุณมากค่ะ
เอาล่ะ
ระหว่างที่คุณกำลังยินดีปรีดา
กับชัยชนะครั้งแรกของคุณ
ในเกมมหกรรมโป้งปล้ำนี้
เรามาทบทวนแบบเร็วๆ ถึงอารมณ์เชิงบวกกันค่ะ
ความสงสัย
ฉันบอกว่า "มหกรรมมวย(โป้ง)ปล้ำ"
คุณรู้สึกแบบ "เธอกำลังพูดบ้าอะไรของเธอน่ะ"
ดังนั้น ฉันทำให้เกิดความสงสัยเล็กๆ
ความคิดสร้างสรรค์: เราใช้ความคิดสร้างสรรค์ ในการแก้ปัญหา
ในการนำเอาโป้งทั้งหมดเข้ามาอยู่ในกลุ่มก้อนเดียว
ฉันเอื้อมไปรอบๆ และฉันเอื้อมไปตรงนั้น
ดังนั้น คุณได้ใช้ความคิดสร้างสรรค์ นั่นเยี่ยมเลย
แล้วความประหลาดใจล่ะ ความรู้สึกที่แท้จริง
ในการพยายามปล้ำสองโป้งในเวลาเดียว มันค่อนข้างน่าประหลาดใจ
คุณได้ยินเสียงที่ดังขึ้นในห้อง
เรามีความตื่นเต้น ในตอนที่คุณเริ่มเกม
บางทีคุณอาจจะกำลังจะชนะ หรืออย่างคนนี้มีอารมณ์ร่วมกับมันมาก
ดังนั้น คุณมีความตื่นเต้นเกิดขึ้น
เราผ่อนคลาย คุณต้องยืนขึ้น
คุณนั่งมาได้สักระยะแล้ว ดังนั้น นี่คือการผ่อนคลายทางกาย
ได้เขย่ามัน
เรามีความสนุก คุณหัวเราะ ยิ้ม ดูหน้าของพวกคุณสิ ห้องนี้เต็มไปด้วยความสนุก
เรามีความสุข
ฉันไม่เห็นใครส่งข้อความหรือเช็คอีเมล ระหว่างที่เราเล่นเลย
ดังนั้น คุณมีความสุขมากๆ ในระหว่างที่เล่น
อารมณ์ที่สำคัญที่สุดสามอารมณ์
ความทึ่งและอัศจรรย์ใจ ทุกคนได้เชื่อมต่อกันทางกายเป็นเวลาหนึ่งนาที
เมื่อไหร่แล้วคะ ที่เป็นครั้งสุดท้ายใน TED
ที่คุณได้เชื่อมต่อทางกายกับทุกๆคนในห้องนี้
และมันยอดเยี่ยมและมหัศจรรย์มาก
และพูดถึงการเชื่อมต่อทางกาย
คุณรู้นะคะ ฉันรักฮอร์โมนออกซิโทซินค่ะ
คุณหลั่งออกซิโทซิน คุณรู้สึกผูกพันกับทุกคนในห้อง
คุณรู้ว่า ทางที่ดีที่สุดในการหลั่งออกซิโทซินเร็วที่สุด
คือการจับมือใครสักคนเป็นเวลาอย่างน้อย 6 วินาที
คุณทั้งหมดจับมือกันนานกว่า 6 วินาทีไปมาก
ตอนนี้ เราทุกคนต่างพร้อมทางชีวเคมี
ที่จะรักกัน เยี่ยมเลยค่ะ
และอารมณ์สุดท้ายแห่งความภูมิใจ
มีใครเป็นแบบฉันบ้างคะ ยอมรับมาเถอะ
คุณแพ้ทั้งสองโป้ง
มันไปได้ไม่สวยเท่าไหร่นักสำหรับคุณ
ไม่เป็นไรค่ะ เพราะคุณได้เรียนรู้ทักษะใหม่วันนี้
คุณเรียนรู้ จากจุดเริ่มต้น เกมที่คุณไม่รู้จักมาก่อน
ตอนนี้คุณรู้แล้วว่าเล่นยังไง คุณสอนคนอื่นได้แล้ว
ยินดีด้วยค่ะ
มีกี่คนชนะทั้งโป้งเดียวคะ
ดีค่ะ ฉันมีข่าวดีมากสำหรับคุณ
ตามกฎแบบเป็นทางการ
ของมหกรรมโป้งปล้ำ
นี่ทำให้คุณเป็นปรมาจารย์ของเกมนี้
เพราะมีไม่กี่คนที่จะรู้วิธีเล่น
เราต้องกระตุ้นโปรแกรมของมัน
มากกว่าเกมจำพวกหมากรุก
ดังนั้น ยินดีด้วยค่ะ ปรมาจารย์
ชนะโป้งเดียวหนึ่งครั้ง คุณจะกลายเป็นปรมาจารย์
มีใครชนะสองโป้งบ้างคะ
ใช่ค่ะ เยี่ยมมากค่ะ โอเค
เตรียมอัพเดท Twitter หรือ Facebook ของคุณนะคะ
ตามกฎแล้ว พวกคุณ
เป็นปรมาจารย์ในตำนานค่ะ ยินดีด้วยค่ะ
ฉันจะทิ้งท้ายไว้ด้วยเทคนิคนี้ค่ะ ถ้าหากว่าคุณอยากจะเล่นมันอีกครั้งน่ะนะคะ
ทางที่ดีที่สุดในการเป็นปรมาจารย์ในตำนาน
คุณมีสองกลุ่มก้อนที่กำลังดำเนินอยู่
เลือกอันที่ดูง่ายที่สุด
พวกเขาดูไม่ค่อยสนใจ พวกเขาดูอ่อนแอ
มุ่งไปที่กลุ่มนั้นแล้วทำอะไรบ้า
กับแขนนี้
ทันทีที่คุณชนะ หยุดเลยค่ะ
ทุกคนถูกสะบัด คุณเข้าไปเพื่อสังหาร
นั่นเป็นวิธีที่คุณจะได้เป็นปรมาจารย์ในตำนานของ มหกรรมมวยโป้งปล้ำค่ะ
ขอบคุณที่ให้ฉันได้สอนคุณเล่นเกมสุดโปรดของฉันค่ะ
วู้ว! (เสียงปรบมือ)
ขอบคุณค่ะ (เสียงปรบมือ)